Louis Magnus

Louis Magnus (25. toukokuuta 1881 Kingston, Jamaika – 1. marraskuuta 1950) oli ranskalainen taitoluistelija ja jääkiekkovaikuttaja. Hän voitti taitoluistelussa yksinluistelun Ranskan-mestaruuden vuosina 1908–1911. Lisäksi Magnus oli Kansainvälisen jääkiekkoliiton ensimmäinen puheenjohtaja. Hän järjesti IIHF:n perustavan kokouksen kotonaan Pariisissa 15. ja 16. toukokuuta 1908.

Magnus valittiin Kansainvälisen jääkiekkoliiton Hall of Fameen 1997. Hänen mukaansa on nimetty Ranskan jääkiekon korkein sarjataso Ligue Magnus sekä Ranskan jääkiekkomestaruuden voittaneelle joukkueelle myönnettävä Coupe Magnus -palkinto.

Lähteet

Jääkiekkovaikuttajat
Ranskalaiset taitoluistelijat
Vuonna 1881 syntyneet
Vuonna 1950 kuolleet